open-index/open-wikipedia-markdown huggingface dataset:
גבירת ההר

[ממוזער|[ציור בצבעי מים של גבירת ההר על ידי יוהאן בפטיסט צוקר משנת 1864]]
[ממוזער|[תחריט עץ של גבירת ההר, שהועתק על ידי צוקר מציור צבעי המים המקורי שלו, ופורסם ב"אגדות איסלנדיות " (1866)]]
**גבירת ההר** (באיסלנדית: **Fjallkonan**) היא ההאנשה המדינית והלאומית של איסלנד.

## היסטוריה
האנשה של אומה כאישה נהייתה נפוצה באירופה של המאה ה-18 וה-19. נראה כי ההופעה המוקדמת ביותר שלה באיסלנד שמציגה אותה כאישה הופיעה לראשונה בשיר "**Ofsjónir við jarðarför Lovísu drottningar**" (חזיונות בהלוויית המלכה לואיז) משנת 1752, מאת אגרט אולאפסון, אך תמונה זו לא שרדה.

התיאור הראשון ששרד המתייחס אליה הוא, המילה **Fjallkonan** המופיעה לראשונה בשיר "**Eldgamla Ísafold**" ("איסלנד רבת-הימים") מאת ביארני תוררנסון מהעשור הראשון של המאה התשע עשרה. מאותו הרגע ואילך הפכה גבירת ההר לסמל ידוע בשירה האיסלנדית.

דימוי של גבירת ההר פורסם בכרך האחרון של תרגום אנגלי לאגדות איסלנדיות מאת איריקור מגנוסון ו-ג'י.אי.ג'יי פאוול, האגדות האיסלנדיות, נאספו על ידי יון ארנסון. את התמונה המופיעה צייר הצייר הגרמני יוהאן בפטיסט צוקר, שציירה על פי הנחיות ותיאור מדוקדקים והשגחה מצד אריקור. אריקור תיאר את התמונה במכתב ליון סיגורדסון כך:

מאז הקמת הרפובליקה האיסלנדית בשנת 1944, הייתה זו המסורת שאישה תמלא את תפקיד גבירת ההר במהלך חגיגות החג הלאומי (17 ביוני). האישה אשר תיבחר לתפקיד תהיה לרוב שחקנית ידועה או אישיות בולטת אחרת, תהיה לבושה בסקוטבינגינג (התלבושת הלאומית) ותקרא שיר אחד אשר חיברה בעצמה בנושא גבירת ההר.

הרעיון של גבירת ההר כמולדת שימש משקל נגד לרעיון של מלך דנמרק כארץ אבות באיסלנד (כחלק מתופעה בינלאומית של הלאמת מדינות) של המאה התשע-עשרה, אשר הייתה תחת שלטון דנמרק, ולאחר העצמאות בשנת 1944 הפך לאחד הדימויים שדרכם הפמיניזם והרעיון של נשים חזקות ובעלות השפעה, כמו הנשיאה הראשונה של איסלנד ויגדיס פינבוגדוטיר, נראה חלק טבעי בתרבות האיסלנדית. לאחרונה עלתה גבירת ההר על עטיפת האלבום האחרון של הלהקה האיסלנדית סולפדיר, "דמדומים אינסופיים של אהבה תלויה".

## פרסום בקנדה
דמותה של גבירת ההר בלטה גם בקרב וסטור האיסלנדר בקנדה (מושבה איסלנדית אשר עקרה לקנדה בעקבות לייף אייריקסון, אם גם מאות שנים אחר כך). אישה הלבושה כגבירת ההר הופיעה לראשונה בימי וסטור האיסלנדר בוויניפג, מניטובה, קנדה בשנת 1924. גם שם גבירת ההר נפרסה לקידום הפמיניזם.

## קישורים חיצוניים

## הערות שוליים

קטגוריה:איסלנד: סמלים לאומיים
קטגוריה:האנשת מדינות
הדס פל ירדן

**הדס פל ירדן** היא זמרת, מוזיקולוגית, מרצה, פייטנית וחזנית ישראלית. היא שרה בעיקר בלאדינו, בטורקית וכן פיוטים ספרדיים.

## ביוגרפיה
הדס פל ירדן שירתה בצה"ל  בלהקת פיקוד הדרום. לאחר שחרורה מצה"ל השתתפה בסדרה "עניין של זמן". לאחר מכן למדה לתואר ראשון במוזיקולוגיה באוניברסיטת תל אביב ולתואר שני באוניברסיטת בר-אילן.

החל משנת 1999 ועד 2008 התגוררה בטורקיה, שם למדה לימודי דוקטורט באתנומוזיקולוגיה. דוקטורנטית באנתומוזיקולוגיה מטעם האוניברסיטה הטכנית של איסטנבול . 

בשנת 2003 יצא אלבום הלאדינו "יהודיג'ה" בביצועה ובניהולה בליווי אנסמבל "סאז אנדלרי" בהוצאת חברת "קלן". בשנת 2009 חזרה לישראל, והעלתה את המופע "בדרך לאיסטנבול".

השתתפה במספר פרויקטים בינלאומיים, בין היתר עם המלחין ונגן הכינור ג'יהט אשקין, והשתתפה באלבומו. כן שיתפה פעולה עם המלחין קמרן אינג'ה והשתתפה באלבומו Hammers and Whistlers / Istathenople / Strange Stone שיצא בשנת 2010 בהוצאת Naxos.

בשנת 2017 חברה לתזמורת האנדלוסית הישראלית בהופעתה בפני מלך ספרד. משמשת חזנית ופייטנית בקהילת ציון הקונסרבטיבית בירושלים. כמו כן מרצה במרכז למוזיקה מן המזרח ובמכללת ספיר בפרויקט "כולנא".

## אלבומים
* **יהודיג'ה** - Yahudice (Kalan, 2003)
* **Jazz Piyyut Project** (ברלין, 2012) - סולנית ומנהלת מוזיקלית, בהשתתפות Max Doehlemann Trio
* **Semitones** (ברלין, 2018) - סולנית ומנהלת מוזיקלית, בהשתתפות Max Doehlemann Trio

### בהשתתפותה
* Changing moments - Deǧișen anlar (Beyza Muzik, 2003)
* INCE, K.: Curve / Hammers and Whistlers / Istathenople / Strange Stone (Present Music Ensemble, Stalheim, 2010)

## ספרים
* Hadass Pal-Yarden, *Yahudice*, Istanbul, Turkey, Kalan, 2003, OCLC Number 664734264
* Hadass Pal-Yarden, *Kendi kendine pratik İbranice konuşma kılavuz*, İstanbul, Fono, 2016, OCLC Number 959660016

## קישורים חיצוניים

## הערות שוליים

קטגוריה:זמרים ישראלים במוזיקה הקלאסית
קטגוריה:חזניות ישראליות
קטגוריה:פייטניות ישראליות
קטגוריה:מוזיקולוגים ישראלים
קטגוריה:זמרים השרים בלאדינו
קטגוריה:זמרים השרים בטורקית
קטגוריה:זמרים השרים בעברית
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:בוגרות אוניברסיטת בר-אילן
קטגוריה:בוגרי אוניברסיטת בר-אילן
Smashing Four

**Smashing four** הוא משחק אסטרטגיה מבוסס תורות אשר פותח על ידי החברה הצ'כית Geewa (בהמשך נרכשה על ידי החברה האמריקנית AppLovin). לאורך השנים היו מעל ל-8 מיליון הורדות למשחק.

## אופן המשחק
כל שחקן מרכיב לעצמו קבוצה של ארבעה שחקנים (גיבורים, Heroes). לכל שחקן יש נזק, כמות חיים, מהירות, משקל, גודל וכוח מיוחד.

המטרה היא להרוג את כל השחקנים של היריב. המשחק מבוסס תורות, כלומר לך יש תור לתקוף וליריב יש תור לתקוף.

## זירות
לכל זירה יש מאפיין מיוחד.

# חווה - זירה התחלתית, ללא מאפיין מיוחד.
# קרחת היער - המאפיין המיוחד הוא פטריה באמצע הזירה שנותנת מהירות בונוס.
# מחנה האורקים - המאפיין המיוחד הוא אש באמצע הזירה שמזיקה ליריב כשהוא נוגע בה.
# העיר האבודה - בכל פינה של הזירה יש רעלים שמורידים חיים ליריבים שנמצאים שם בסוף התור. שטח הרעלים מתרחב בכל נגיעה בפינות.
# בית היציקה - כפתורים שמשפריצים מים רותחים על היריב.
# פסגת ההר - דרקון שעומד בצד של הזירה, כאשר נוגעים לו בציפורן העליונה הדרקון מזיק ליריב לחלק העליון בזירה, וכאשר נוגעים לו בציפורן התחתונה הדרקון מזיק ליריב לחלק התחתון בזירה. לא ניתן ללחוץ על שתי הציפורניים באותו תור.
# האגם הקפוא - כדורי שלג שמפריעים למהלך המשחק, כשהם מתפוצצים יש להם נזק סביבתי.
# המקדש - יש 2 מקלות באלכסון שכל לחיצה של שחקן בתור קבוצתו מסמנת אותו בצבע. כאשר שני המקלות בצבע זהה הם מתגלגלים על היריבים ומיזיקים להם, והצבע מתאפס.
# טירת הבמבוק - זירה עם כישופים באמצע.
# הזירה האחרונה משתנה בכל 14 ימים.

## שחקנים
### נפוצים
השחקנים הנפוצים ביותר. מקבלים אותם מכל "אורב" (דבר שהשחקן פותח כדי לקבל קלפים). נפתחים בשלב 1.

### נדירים
מקבלים אותם מ"אורב" נדיר ומעלה. נפתחים בשלב 3.

### אפיים
השחקנים הנדירים ביותר. נפתחים בשלב 5.

## אורבים
השחקן פותח אורבים (Orbs) כדי לצבור קלפים.

הקלפים ממוינים לנפוצים (כדי לשדרג נפוצים) נדירים (כדי לשדרג נדירים) ואפיים (כדי לשדרג אפיים).

שווי הפרסים עולה לפי הזירה.

ישנם 5 סוגים:

# אורב נפוץ - מעט קלפים נפוצים בלבד. האורב הנפוץ ביותר.
#אורב נדיר - קלפים נפוצים בכמות גבוהה יותר ומעט קלפים נדירים.
#אורב מלכותי - קלפים נפוצים ברמה בינונית ויותר קלפים נדירים.
#אורב אפי - הרבה קלפים נפוצים, נדירים ברמה בינונית וקצת קלפים אפיים.
#אורב מושלם - הרבה מאוד קלפים נפוצים, הרבה נדירים וקלפים אפיים בכמות בינונית.

## הערות שוליים

קטגוריה:משחקי מובייל
קטגוריה:משחקי אסטרטגיה ממוחשבים (תורים)
קטגוריה:משחקי וידאו משנת 2018
פרויקט תולעת קרח

ממוזער|תחנת הכוח הגרעינית הניידית שהוקמה במקום**פרויקט תולעת קרח** (באנגלית: **Project Iceworm**) היה יוזמה סודית של צבא ארצות הברית בתקופת המלחמה הקרה, שנועדה להקים תחת כיפת הקרח של גרינלנד מתקנים לשיגור טילים גרעיניים לעבר ברית המועצות – ללא ידיעת ממשלת דנמרק. לצורך בדיקת היתכנות הוקם מחנה הניסוי "Camp Century", אולם הפרויקט בוטל ב־1966, לאחר שהתברר כי שכבת הקרח אינה יציבה דיה.

## רקע פוליטי
הפרטים על פרויקט תולעת קרח היו חסויים במשך עשרות שנים ולמעשה, רק בינואר 1995 בעקבות מחקר של המכון הדני לעניינים בינלאומיים שעסק בטיסות הגרעיניות של ארצות הברית בשמי גרינלנד ומעורבות אנשי בסיס האוויר תולה בהן. לאחר פרסום תוצאות המחקר הפרלמנט הדני, הפולקטינג הורה לשחרר את המידע המסווג בעניין התקרית הגרעינית בגרינלנד. המידע שהתגלה סתר את הסברות הקודמות של ממשלת דנמרק בעניין הפעילות האמריקאית בגרינלנד. לפני הדו"ח הדנים חשבו שהפעילות האמריקאית מצומצמת הרבה יותר ממה שהייתה במציאות.

## תיאור
ממוזער|מפת המנהרות של הפרויקט
על מנת לבדוק את היתכנות טכניקות הבנייה של אתרים מתחת לקרח, הקים הצבא האמריקאי אתר בשם "מחנה המאה" שגובהו היה כ-2,000 מטרים מעל פני הים. האתר הוקם בצפון מערב גרינלנד וכ-240 קילומטרים מבסיס האוויר תולה אשר שימש את חיל האוויר האמריקאי.

מחנה המאה תואר באותה תקופה כריכוז של מאחזים צבאיים, פרויקט תולעת הקרח הסודי היה אמור להיות רשת מנהרות של באורך של כ-4,000 קילומטר, במנהרות היו אמורים לקום אתרי שיגור לכ-600 טילים גרעיניים שיוכלו להגיע עד לברית המועצות במקרה ותפתח בינה לבין ארצות הברית מלחמה גרעינית. בזמן שפרויקט תועלת הקרח היה חשאי, "מחנה המאה" אושר על ידי הדנים.

המטרה הרשמית של מחנה המאה, כפי שהסבירו פקידי מחלקת ההגנה האמריקאית לעמיתיהם הדניים, הייתה לבדוק טכניקות בנייה שונות בתנאים ארקטים ולבצע ניסויים מדעיים על כיפת הקרח בגרינלנד. בסופו של דבר נחפרו במקום עשרים ואחת תעלות והן כוסו בעזרת גגות מתכת, המנהרות בסופו של דבר נבנו באורך של כ-3,000 מטרים והכילו קולנוע, מעבדות, כנסייה, בית חולים ועוד ומתחם מגורים ששהו בו כ-200 חיילים. אספקת החשמל במקום סופקה על ידי הכור הגרעיני הנייד הראשון בעולם, כור זה תוכנן במיוחד עבור הצבא האמריקאי. המים סופקו על ידי קרחונים שהתוכו.

לאחר שלוש שנים של חפירות, נלקחו דגימות של ליבת קרח על ידי גאולוגים העובדים במחנה סנצ'ורי, הדגימות הראו כי הקרחון במקום נע הרבה יותר מהצפוי ושהקרחון צפוי להרוס את המנהרות ואת מתקני השיגור תוך פחות משנתיים. בעקבות הממצאים האלו החליטו האמריקאים לפנות את המתקנים ב-1965 ולבטל את פרויקט תעלת הקרח. שנה לאחר מכן גם נסגר ובוטל "מחנה המאה".

על אף ביטולו, הפרויקט סיפק למדענים האמריקאים מספר ליבות הקרח.

## השפעה אקולוגית
כאשר פונה "מחנה המאה", הוחלט שלא לפרק ולפנות את התשתיות והפסולת ואלו הושארו במקום בהנחה כי יישארו מכוסות בקרח מאות בשנים בשל מזג האוויר הקיצוני בגרינלנד. חרף סברה זו, מחקר שהתפרסם בשנת 2016 צופה כי חלק מכיפת הקרח שמכסה את מחנה המאה ימס עד לסוף המאה ה-21, והתשתיות של המחנה ושאריות הפסולת הרדיואקטיבית, הביולוגית והכימית שנמצאות במקום יחשפו לסביבה וישבשו מערכות אקולוגיות באזור.

## לקריאה נוספת

* 


## קישורים חיצוניים

*  

## הערות שוליים

קטגוריה:המלחמה הקרה
תולעת
קטגוריה:יחסי ארצות הברית – דנמרק
ואדי קדום

**ואדי קדום** היא שכונה במזרח ירושלים המהווה תת-שכונה של ראס אל-עמוד. בשכונה מתגוררים כ־11,000 תושבים והיא ממוקמת בצמוד לגבול המזרחי של העיר (ולעיר אבו דיס) – דרומית להר הזיתים וצפונית לג'בל מוכאבר. בשכונה פועלים מסגד עם גן ילדים ובית ספר. כיום שטח השכונה הוא כ־630 דונם.

עד שנות ה־70 של המאה ה־20, השכונה הייתה מאוכלסת בדלילות. בעשורים השכונה החלה לגדול בקצב איטי. תנופת הבנייה המשמעותית החלה בשנות ה־90.

עם פרוץ מגפת הקורונה בישראל בשנת 2020, ואדי קדום הפכה למוקד תחלואה מרכזי.

בשנת 2021 חברת מוריה הוציאה מכרז להקמת בית ספר נוסף בשכונה.

בשנת 2022 אישרה עיריית ירושלים להרוס בית בן 4 קומות בשכונה שמאכלס כ-100 נפשות, מחציתן ילדים, שנבנה ללא היתר.

## הערות שוליים

קטגוריה:שכונות ערביות בירושלים
קטגוריה:מזרח ירושלים
יחסי סרביה – קוריאה הדרומית

**יחסי סרביה–קוריאה הדרומית** הם יחסי החוץ בין קוריאה הדרומית וסרביה. שתי המדינות כוננו יחסים דו-צדדיים בשנת 1982.

## כינון יחסים דיפלומטיים
דרום קוריאה כוננה יחסים דיפלומטיים עם הרפובליקה הפדרלית הסוציאליסטית של יוגוסלביה ב-27 בדצמבר 1982. שתי המדינות פתחו שגרירויות תושבים בפברואר 1990. שר החוץ הקוריאני צ'ו הו-ג'ונג ביקר ביוגוסלביה במרץ 1990. נשיא יוגוסלביה בוריסב יוביץ' ביקר בדרום קוריאה וחתם בנובמבר באותה שנה על הסכם תחבורה אווירית.

## נתק דיפלומטי
בזמן שמלחמות יוגוסלביה השתוללו, שגרירות דרום קוריאה נסוגה מסרביה בינואר 1993. לאחר מכן הם קיימו קשרים דיפלומטיים חלשים עד יוני 1998. דרום קוריאה פרשה לחלוטין מסרביה ביוני 1998 ושגרירות קוריאה הדרומית ברומניה החזיקה בתפקיד נוסף של שגרירות בסרביה. סרביה נסוגה גם מדרום קוריאה במרץ 1999 ושגרירות סרביה ביפן החזיקה בתפקיד נוסף של שגרירות לדרום קוריאה.

## חידוש היחסים הדיפלומטיים
דרום קוריאה פתחה מחדש את השגרירות בסרביה ב-4 במרץ 2002. סרביה פתחה מחדש את השגרירות בדרום קוריאה במרץ 2004. באותה שנה, KOTRA פתחה את בניין הסחר בבלגרד. משרד המסחר והתעשייה הסרבי ואיגוד הסחר הבינלאומי בקוריאה (KITA) סיכמו את הסכם שיתוף הפעולה באוקטובר 2005. דרום קוריאה וסרביה סיכמו על שיתוף פעולה ב-16 במאי 2006.

## נציגויות דיפלומטיות
* קוריאה הדרומית מחזיקה בסרביה שגרירות בבלגרד.
* סרביה מחזיקה בקוריאה הדרומית שגרירות בסיאול.

קטגוריה:ערכים ללא קטגוריות פיזיות - יחסי חוץ
סלנג מיני

**סלנג מיני** או **ביטוי מיני** (באנגלית: **Sexual slang**) הוא מכלול של מונחים וביטויים לשוניים שמתייחסים לאיברי המין לתהליכים ולפעילויות מיניות. בדרך כלל, סלנג מיני הוא חלק מהמשלב הדיבורי, מאשר חלק מהשפה התקנית או הרפואית, וחלקם אפילו עשויים להיחשב כגסים.

קשור לסלנג מיני הוא סלנג הקשור לעשיית צרכים וגזים (הומור בתי שימוש, סקאטולינגוויסטיקה ). התייחסויות למערכת האנאלית ניתנות לעיתים קרובות לקונוטציה מינית בהקשר למין אנאלי.

## שימוש פיאורטיבי
יש המשתמשים בכינויי גנאי בשביל להתייחס לבני מיעוט מיני נתון, כמו מגדר או נטייה מינית באופן מבזה או מקטין. כינויים אלו משמשים כעלבונות על ידי אנשים שאינם מעוניינים להיות קשורים לקבוצה שמזלזלת בהם. לדוגמה, המונח קוויר יכול לשמש כעלבון על ידי מי שמבקש להפליל להט"בים, אם כי המילה עברה חידוש , כך שניתן יהיה להשתמש בה באופן חיובי בתוך אותה קהילה. מונחים שנחשבים כהשמצות נקבעים על ידי מערך הערכים של החברה או התת-תרבות, במיוחד בהטיות המיניות שלה. לדוגמה, מילים כגון *[[זנות|זונה]]* או *[[שרמוטה]]* משמשים בדרך כלל להתייחס להפקרות מינית  המיוחסת דווקא לנשים.

ההשמצות המיניות היו נפוצות בתרבויות ובתקופות היסטוריות רבות. ההשמצות הנפוצות ביותר היו אלו שהופנו נגד גברים הומוסקסואליים פסיביים (אריסטופאנס נהנה במיוחד משימוש בהשמצות כאלו), או בהיותו נשי. לדוגמה, בשבועה הצבאית החתית , איימו על גברים ששינוי את מגדרם לנשים (הבטחה לסירוס ממשי או לנקמה אלוהית ב-"בוגדים").

## סלנג מיני והומור
בז'רגון הפופולרי של תרבויות רבות, השימוש בסלנג מיני הוא סוג של הומור או לשון נקייה אשר, לעיתים קרובות, יוצר מחלוקת בנוגע לשימושו הציבורי. הומור מיני נתפס בחוגים רבים כגס ולא מתוחכם, כמו כן מעליב כלפי הנושא שהוא מתאר. סלנגים מיניים נמצאו פעמים רבות בספרות ובקומדיה. דוגמה קלאסית לכך היא כתבי שייקספיר. הפופולריות של קומיקאים עכשוויים שמתמכרים להומור מיני, מג'ורג' קרלין ועד לאנדרו דייס קליי , משקפת את המשיכה של צורת דיבור זו. לעיתים קרובות, סלנגים מיניים נתפסים כצורה של טאבו, שבו חלק ניכר מהערעור טמון בערך ההלם של היכולת לדבר במילים "אסורות" בציבור.

## ראו גם
* דיבור ארוטי

## לקריאה נוספת

* 


## קישורים חיצוניים

* מילון הסלנג המקוון – תזאורוס המכיל מונחים הקשורים למיניות
* מה זה, מילון סלנג ישראלי בקטגוריית מין

## הערות שוליים

קטגוריה:ניבולי פה
קטגוריה:סלנג
קטגוריה:מיניות
יחסי הולנד–סרביה

**יחסי הולנד–סרביה** הם יחסי החוץ בין הולנד וסרביה.

## סקירה כללית
שתי המדינות כוננו את היחסים הדיפלומטיים ב-26 באפריל 1899. כמו כן הולנד היא חברה באיחוד האירופי וסרביה מועמדת לאיחוד האירופי.

בהולנד חיים בין 10,000 ל-15,000 אנשים ממוצא סרבי.

## נציגויות דיפלומטיות
* הולנד מחזיקה בסרביה שגרירות בבלגרד.
* סרביה מחזיקה בהולנד שגרירות בהאג.

## קישורים חיצוניים

## הערות שוליים

קטגוריה:קצרמר הולנד
מאזדה CX-5

**מאזדה CX-5** (באנגלית: **Mazda CX-5**) היא קרוסאובר בעלת חמישה מקומות, המיוצרת על ידי מאזדה משנת 2011. היא הוצגה בתערוכת הרכב של פרנקפורט בשנת 2011 והגיעה לישראל בשנת 2012.

## דורות
### דור ראשון (2017-2011)
הדור הראשון יוצר בין השנים 2017-2011. הדור הראשון כלל מנוע בנזין I4 צילנדרים בנפח 2.0 ליטרים המספק כ-155 כוחות סוס ב-6,000 סיבובים לדקה. תיבת הילוכים אוטומטית בעלת שישה הילוכים. המכונית מאיצה מ-0 ל-100 קילומטרים לשעה בתוך 9.1 שניות ומגיעה למהירות מרבית של 187 קילומטרים לשעה.

#### מתיחת פנים שנת 2015
בשנת 2015 עברה ה-CX-5 מתיחת פנים שכללה עיצוב חיצוני ופנימי חדש ושדרוג קל למנוע שהוסיף 10 כוחות סוס. מתיחת הפנים הגיעה לישראל בשנת 2015.

### דור שני (2017-הווה)
בשנת 2017 הציגה מאזדה את הדור השני ל-CX-5. הדור השני כלל עיצוב מודרני אך המנועים נשארו כמו מלפני הדור השני. הדור השני הגיע לישראל בשנת 2017.

#### שדרוגים (2019 ,2020, 2021)
בשנת 2019 קיבלה ה-CX-5 שדרוג קל באבזור הרכב.בשנת 2020 קיבלה ה-CX-5 שדרוג קל בעיצוב הרכב.בשנת 2021 קיבלה ה-CX-5 תיבת הילוכים חדשה עיצוב מחודש ושדרוג קל באבזור הרכב.

### מתיחת פנים שנת 2021
בספטמבר 2021 חשפה מאזדה את מתיחת הפנים ל-CX-5, מתיחת הפנים כוללת שדרוגים בעיצוב ובבטיחות, בתחום ההנעה הדגם ממשיך עם מנועי בנזין בנפחי 2.0 ליטר 165 כ"ס, 2.5 ליטר 195 כ"ס ובשוק האמריקאי הדגם משווק גם עם מנוע 2.5 ליטר טורבו עם 250 כ"ס (או 230 כ"ס עם אוקטן 95).

## מכירות בישראל
נתוני מכירות בישראל על פי נתוני קארזון:

## גלריה

קובץ:2012 Mazda CX-5 (KE) Grand Touring wagon (2012-10-26) 01.jpg|דור ראשון
קובץ:2016 Mazda CX-5 (KE) Maxx Sport AWD wagon (2018-03-22) 01.jpg|מתיחת פנים 2015
קובץ:2017 Mazda CX-5 (KF) Maxx 2WD wagon (2018-11-02) 01.jpg|דור שני
קובץ:2019 Mazda CX-5 2.0 SkyActiv-G 2WD High (1).jpg|שדרוג 2019


## קישורים חיצוניים

* 

## הערות שוליים

CX-5
קטגוריה:קרוסאובר
קטגוריה:דגמי מכוניות שהושקו ב-2012
קטגוריה:כלי רכב יפניים
קטגוריה:כלי רכב המיוצרים בסין
קטגוריה:כלי רכב המורכבים במלזיה
קטגוריה:כלי רכב המיוצרים ברוסיה
קטגוריה:כלי רכב המורכבים בווייטנאם
מאזדה CX-3

**מאזדה CX-3** (באנגלית: **Mazda CX-3**) היא קרוסאובר בעלת חמישה מקומות, שמיוצרת על ידי מאזדה משנת 2015. היא הוצגה בשנת 2015 והגיעה לישראל בשנת 2017.

## מפרט טכני
ה-CX-3 כוללת מנוע בנזין I4 צילנדרים בנפח 2.0 ליטרים המספק כ-156 כוחות סוס ב-6,000 סיבובים לדקה. תיבת הילוכים אוטומטית בעלת שישה הילוכים. המכונית מאיצה מ-0 ל-100 קילומטרים לשעה בתוך 9.1 שניות ומגיעה למהירות מרבית של 197 קילומטרים לשעה.

## מתיחת פנים שנת 2018
בשנת 2018 עברה ה-CX-3 מתיחת פנים הכוללת עיצוב חיצוני ופנימי חדש, אך המנוע נשאר אותו מנוע מלפני מתיחת הפנים. מתיחת הפנים הגיע לישראל בשנת 2019.

## מכירות בישראל
נתוני מכירות בישראל על פי נתוני קארזון:

## גלריה

קובץ:2015 Mazda CX-3 (DK) Maxx 2WD wagon (2015-08-02) 01.jpg|לפני מתיחת הפנים
קובץ:2018 Mazda CX-3 Sport Nav+ 4X4 2.0 Front.jpg|אחרי מתיחת הפנים


## קישורים חיצוניים

* 

## הערות שוליים

CX-3
קטגוריה:קרוסאובר
קטגוריה:דגמי מכוניות שהושקו ב-2015
קטגוריה:כלי רכב יפניים
קטגוריה:כלי רכב המיוצרים בתאילנד
הארי אנדרסון

**הארי אנדרסון** (בשוודית: **Harry Andersson**; 7 במרץ 1913 – 6 ביוני 1996) היה כדורגלן שוודי, ששיחק בעמדת החלוץ.

## קריירה
אנדרסון שיחק בסלייפנר עימה זכה בליגה השוודית בעונת 1937/38. ברמה האישית היה הכובש המצטיין בליגה בעונת 1934/35 עם 23 שערים.

במדי נבחרת שוודיה שותף במשחקי מונדיאל 1938 וגם כבש שלושער בניצחון רבע הגמר 0–8 על קובה. בסופו של דבר הופיע אנדרסון גם בחצי הגמר ובמשחק על המקום השלישי, וסיים איתה במקום הרביעי.

מרכז|ממוזער|250px|אנדרסון (עומד, רביעי משמאל) עם סלייפנר בעונת האליפות

## תארים
;סלייפנר
*אליפות שוודיה: 1937/38
;נבחרת שוודיה
*מקום רביעי בגביע העולם: 1938
;אישיים
*מלך השערים בליגה השוודית: 1934/35  (23 שערים)

## קישורים חיצוניים

קטגוריה:כדורגלנים שוודים
קטגוריה:כדורגלני נבחרת שוודיה
קטגוריה:נורשפין: כדורגלנים
קטגוריה:כדורגלני מונדיאל 1938
קטגוריה:שוודים שנולדו ב-1913
קטגוריה:שוודים שנפטרו ב-1996
תיאטרון עוטף הנגב

**תיאטרון עוטף הנגב**, שנקרא בעבר **תיאטרון הנגב** הוא תיאטרון יוצר בפריפריה המשמש כבית ליוצרים מהנגב, ושוכן במועצה אזורית אשכול שבנגב המערבי. המטרה הראשונית הייתה ליצור בסיס ליוצרים מיישובי הסביבה, קיבוצים ומושבים שיוכלו לשלב חיי קיבוץ/מושב עם חיי יצירה.

## היסטוריה
תיאטרון הנגב נוסד ב־1986 במועצה האזורית אשכול. אולם הבית שלו הוא אולם אשכול ע"ש שמואל שילה הנמצא במתחם המועצה האזורית. התיאטרון נוסד על ידי אבינועם בלומנקרנץ, גיל זרביב ושמואל שילה, שהיה מנהלו האומנותי במשך שנים.

תיאטרון הנגב נשא על דגלו את נושא המעורבות החברתית. חלק מהאג'נדה של התיאטרון הוא ליצור הצגות עם אמירות שמעוררות מחשבה וויכוח (פוליטי, חברתי, תרבותי, סאטירה).

בשנת 2005 הבמאי איסי ממנוב נוריאל מונה למנהל התיאטרון. בתקופתו הוא הפך מתיאטרון פרינג' לתיאטרון המפיק מחזות מקוריים לאולמות הגדולים.

התיאטרון מתוקצב על ידי משרד התרבות והפך לקבוצת תיאטרון משנת 2013. הוא מפיק כשתי הצגות בשנה.

בין השנים 2015–2020 תיאטרון הנגב היה שותף בהקמת תיאטרון אלמהבאש, התיאטרון העירוני בעיר הבדואית, רהט וניהל את תקציבו עד שיצא לדרך עצמאית ב-2021.

לאחר טבח שבעה באוקטובר שינה התיאטרון את שמו לתיאטרון עוטף הנגב.

### מנהלי התיאטרון
*שמואל שילה
* מיגל אורבך
*רולן סולטן
* איסי ממנוב נוריאל

## הצגות

## ראו גם
* שמואל שילה
* תיאטרון פרינג'
*מועצה אזורית אשכול

## קישורים חיצוניים
* 
* 
* 
* 
* על ההצגה "גלות" באתר fashion-israel
* 
* 
* 

## הערות שוליים

עוטף הנגב
האינקובטור
קטגוריה:מועצה אזורית אשכול
דרור דיקר

**דרור דיקר** (נולד ב-2 במאי 1962) הוא רופא ישראלי, מומחה לרפואה פנימית, לטיפול בהשמנה מטעם האיגוד האירופאי ללימוד וחקר השמנה, משמש כמנהל המחלקה הפנימית ד' והמרכז הרב תחומי לעודף משקל בבית החולים השרון ומנהל מרכז בריאטי בית חולים הרצליה מדיקה סנטר. יו"ר החברה הישראלית לחקר וטיפול בהשמנת יתר, פרופסור קליני לרפואה פנימית, הפקולטה לרפואה, באוניברסיטת תל אביב. ניהל מחלקת קורונה מהראשונות בישראל ב-2020. בעבר שימש כיושב ראש האיגוד הישראלי לרפואה פנימית. וכנשיא הפדרציה האירופאית לרפואה פנימית מ-2021 ועד מרץ 2023. משיא משואה ביום העצמאות ה-73 למדינת ישראל.

## ביוגרפיה
דיקר נולד וגדל בפתח תקווה. אביו, שמשון, היה מנהל בית החולים השרון במשך 12 שנים, אף שלא היה רופא, ואמו יהודית עבדה במקום כטכנאית אק"ג במכון הלב. כתלמיד תיכון בן 16 עבד בחופשות כסניטר. אחרי שנה החל לסייע לאחיות ואף לערוך אק"ג במיון. לאחר התיכון פנה לעתודה צבאית ללמוד רפואה, אך לא התקבל, ושירת בצבא ברבנות הצבאית.

## קריירה רפואית
אחרי השחרור מהצבא, למד דיקר רפואה בפקולטה לרפואה בטכניון. עם נישואיו בגיל 26, ובמקביל ללימודיו בשנה החמישית, עבד גם בסופי שבוע כאח בבית החולים מאיר בכפר סבא. הוא החל את עבודתו כרופא בבית החולים שרון בפנימית ג', ב-1999 עבר לפנימית ד' כסגן מנהל מחלקה, ומ-2001 ועד היום משמש כמנהל המחלקה.

דיקר פרופסור קליני לרפואה פנימית, הפקולטה לרפואה, באוניברסיטת תל אביב. יו"ר האיגוד לרפואה פנימית. הוא פרסם עשרות מאמרים ומחקרים בנושא השמנה, לחץ דם וסוכרת, ומשמש יו"ר החברה הישראלית לחקר וטיפול בהשמנת יתר, יו"ר משותף של כוח המשימה לטיפול בהשמנה, האיגוד האירופי לחקר וטיפול בהשמנה. לשעבר מזכיר הפורום למניעת מחלות לב וכלי דם. חבר ועד האיגוד להשמנה. ובעבר עורך האתר הרפואי E-MED.

בשנת 2018 נבחר לנשיא הפדרציה האירופאית לרפואה פנימית נכנס לתפקיד באפריל 2021 וסיים את תפקידו במרץ 2023.

עם התפרצות נגיף הקורונה בישראל במרץ 2020, היה אחד מראשי מחלקות הקורונה הראשונות שהוקמו בארץ, כאשר בית החולים השרון, היה הראשון בישראל, שהוסב כולו בגל הראשון לטיפול בחולים אלה. במרץ 2020, נפטרה אמו, ודיקר החליט שלא לשבת שבעה כמקובל, בחר שלא לעזוב את בית החולים, להישאר במחלקה ולעסוק בהצלת חיי מטופליו.

במרץ 2022, במהלך הפלישה הרוסית לאוקראינה, נמנה דיקר בין רופאים ואחיות מבתי החולים השרון ובלינסון שיצאו בשליחות הסוכנות היהודית לסייע לפליטים אוקראינים שהגיעו לוורשה, פולין, ונזקקו לטיפול רפואי.

## הוקרה
בשנת 2021 נבחר להשיא משואה בטקס הדלקת המשואות ביום העצמאות ה-73 למדינת ישראל.

## חיים אישיים
דיקר נשוי לדניאלה העוסקת בשיווק נדל"ן, אב לשלושה ומתגורר בפתח תקווה.

## קישורים חיצוניים
* מרב לרנר חולים לא רווחיים, באתר שבתון, 15 בפברואר 2019
* 
* מזל טלבי לוי מנהל מחלקת הקורונה בשרון בראיון מהלב: "החשש הגדול שלנו הוא מהתרחקות הציבור מאיתנו", באתר "מלאבס", 20 במרץ 2020
* 
* 

## הערות שוליים

קטגוריה:רופאים פנימיים ישראלים
קטגוריה:פתח תקווה: אישים
קטגוריה:חיילי הרבנות הצבאית
קטגוריה:משיאי משואה ביום העצמאות: 2021
קטגוריה:סגל מרכז רפואי רבין
קטגוריה:סגל אוניברסיטת תל אביב: רפואה
קטגוריה:בעלי תואר דוקטור לרפואה מהטכניון - מכון טכנולוגי לישראל
קטגוריה:ישראלים שנולדו ב-1962
קתרין הולברד

**קתרין הולברד** (באנגלית: **Katharine Holabird**; נולדה ב-23 בינואר 1948) היא סופרת אמריקאית.

## ביוגרפיה
הולברד נולדה בקיימברידג' שבמסצ'וסטס כאחת מארבע בנות, משפחתה העבירה הרבה את חופשות הקיץ במישיגן, היא קיבלה תואר בספרות מבנינגטון קולג' בורמונט ולאחר סיום הלימודים עבדה באותו מוסד כעורכת ספרותית.

היא עבדה כעיתונאית באיטליה ושם גם פגשה את בעלה, ב-1974 נישאה והם עברו ביחד ללונדון, שם המשיכה לעסוק בכתיבה ועבדה בגן ילדים.

ב-1983 יצא לאור ספרה הראשון – אנג'לינה בלרינה. דמותה של אנג'לינה מבוססת על חיבתה של בנותיה לבגדים ולריקוד, הדמות הראשית בסיפור הייתה בתחילה ילדה אך היא עבדה בשיתוף עם האמנית הלן קרייג, קרייג ציירה עכברה והציורים מצאו חן בעיני הולברד וכך שונתה הדמות מילדה לעכברה. ב-2002 עובד הספר לסדרת טלוויזיה.

ב-2006 הוזמנה למסיבת יום הולדתה של המלכה אליזבת שנערכה בארמון בקינגהאם.

היא דוברת אנגלית, צרפתית ואיטלקית.

## קישורים חיצוניים

* 

* מידע על הספרים של קתרין הולברד
* 

קטגוריה:סופרות ילדים ונוער אמריקאיות
קטגוריה:סופרי ילדים ונוער אמריקאים
קטגוריה:בוגרות בנינגטון קולג'
קטגוריה:בוגרי בנינגטון קולג'
קטגוריה:אמריקאיות שנולדו ב-1948
קטגוריה:אמריקאים שנולדו ב-1948
מרגריטה, נסיכת יוון ודנמרק

**מרגריטה, נסיכת יוון ודנמרק** (18 באפריל 1905– 24 באפריל 1981) הייתה בתם הבכורה של אנדראס, נסיך יוון ודנמרק ואליס, נסיכת בטנברג.

## ביוגרפיה
הנסיכה מרגריטה נולדה ב-18 באפריל 1905 היא הייתה בתו של אנדראס, נסיך יוון ודנמרק, נכדתו של גאורגיוס הראשון, מלך היוונים, נינתו של כריסטיאן התשיעי, מלך דנמרק, ודור חמישי לניקולאי הראשון, קיסר רוסיה. דרך אמה, אליס, נסיכת בטנברג, היא הייתה דור חמישי לוויקטוריה, מלכת הממלכה המאוחדת. היא הצטרפה למפלגה הנאצית ב-1937.

אחיה הצעיר של מרגריטה היה הנסיך פיליפ, בעלה של המלכה אליזבת השנייה, ואחד מדודיה היה לואי מאונטבאטן.

## נישואין וילדים
מרגריטה נישאה לנסיך גוטפריד, נסיך הוהנלוהה-לאנגנבורג ב-20 באפריל 1931 בלנגנבורג, גרמניה. גוטפריד היה בנם של אלכסנדרה, נסיכת אדינבורו וסקסה-קובורג-גותה (נכדתם של ויקטוריה, מלכת הממלכה המאוחדת ואלכסנדר השני, קיסר רוסיה) וארנסט השני, נסיך הוהנלוהה-לנגנבורג.

הנסיך גוטפריד היה קרוב משפחה רחוק שלה. גוטפריד ירש את אביו כנסיך הוהנלואה-לנגנבורג ב-11 בדצמבר 1950.

שישה ילדים נולדו מנישואיהם:
* בת מתה (3 בדצמבר 1933)
* הנסיך קראפט אלכסנדר ארנסט לודוויג גאורג אמיך (1935 - 2004)
*ביאטריקס אליס מארי מליטה מרגרטה מהוהנלואה-לנגנבורג (1936 - 1997) הייתה מאורסת למקסימיליאן, מרקיז באדן.
* הנסיך גאורג אנדריאס היינריך מהוהנלואה-לנגנבורג (נולד ב-1938)
* הנסיך רופרכט זיגיסמונד פיליפ ארנסט מהוהנלואה-לנגנבורג (1944 - 1978)
* אלברכט וולפגנג כריסטוף מהוהנלואה-לנגנבורג (1944 - 1992)

ארבעת ילדיהם הגדולים נולדו כולם באולם שוואביש, ושני הבנים הצעירים ביותר, תאומים, נולדו בלנגנבורג.

## מותה
הנסיכה מרגריטה מתה ב-24 באפריל 1981 בלנגנבורג, גרמניה. היא שרדה אחרי בעלה 21 שנים.

## קישורים חיצוניים

* 

קטגוריה:נסיכות דניות
קטגוריה:אנשי מלוכה נאצים
קטגוריה:ילידות 1905
קטגוריה:נפטרות ב-1981
קטועניים

**קטועניים** (שם מדעי: Gnaphosidae) היא משפחת עכבישים השביעית בגודלה בעולם, עם כמעט 2,000 מינים מתוארים ביותר מ־100 סוגים הנפוצים ברחבי העולם. זוהי משפחת העכבישים הגדולה ביותר בישראל. היא קרובה למשפחת Clubionidae. בני משפחת הקטועניים אינם מסוכנים לבני אדם.

## תיאור
באופן כללי, קטוענים מאופיינים בפטמות טווייה עם מראה קטוע, ומכאן שמם. לקטוענים אין רשת. הם צדים באופן פעיל, ורובם פעילי לילה. איברי המין מגוונים ומהווים מודל טוב לחקר התפתחות איברי המין, בגלל מנגנון ההעתקה המיוחד שלהם. שקיות הביצה עבות הדופן מוגנות על ידי האם עד לבקיעת העכבישים.

## התנהגות ציד
קטועניים הם ציידים פעילים: הם רודפים אחרי פריטי טרף בודדים ומכניעים אותם. הם מותאמים לציד טרף גדול שעלול להיות מסוכן, כולל עכבישים אחרים, אותם הם מכניעים באמצעות הקורים שלהם. בעת ציד, קטועניים מייצרים משי סמיך ודביק מפטמות הטווייה שלהם ומנסים להשתמש בו כדי לחתל את טרפם, ולעיתים קרובות מדביקים את קוריהם על רגליו ופיו של הטרף. על ידי שיתוק טרף פוטנציאלי בדרך זו, קטועניים יכולים להכניע יצורים גדולים תוך הפחתת הסיכון לפגיעה מניסיונותיו של הטרף להשיב מלחמה.

## סוגים המצויים בישראל (רשימה חלקית)
* *[[Aphantaulax]]*
* *[[Drassodes]]*
* *[[Micaria]]*
* *[[Minosia]]*
* *[[Poecilochroa]]*
* *[[Pterotricha]]*
* *[[Setaphis]]*
* *[[Zelotes]]*

## קישורים חיצוניים

* קטועניים בישראל

קטגוריה:טקסונים שתוארו בידי רג'ינלד אינס פוקוק
קטגוריה:בעלי חיים שתוארו ב-1898
קטגוריה:ארנומורפיה
עין אל-בידה

**עין אל-בֵּידָא** (בערבית: **عين البيضا**; בתעתיק מדויק: **עין אלביצ'א**) הוא כפר פלסטיני, בעמק הירדן, שייך לנפת טובאס, ממוקם 15 ק"מ מצפון־מזרח לטובאס, כארבעה ק"מ דרומית לטירת צבי וכשני ק"מ מזרחית לברדלה, בגובה של כ-160 מ' מתחת לפני הים.

אוכלוסיית הכפר מונה כ-1,050 תושבים.

## היסטוריה
בכפר ובסביבתו נמצאו חרסים מהתקופה הביזנטית.

בעקבות מלחמת העצמאות ב-1948 הסכמי שביתת הנשק מ-1949, הכפר היה תחת שלטון ירדני.

בשנת 1952 הוקם הכפר על חורבה ומעיין בשם עין אל-בידה והוא נקרא כך. המקימים היו חקלאים פלסטינים, מהחמולות פוקהא (الفقهاء) ודראע'מה (الدراغمة) מטובאס הסמוכה.
ממוזער|עין אל בידה
מאז מלחמת ששת הימים בשנת 1967, עין אל-בידה נמצאת תחת שלטון ישראלי.

## אוכלוסייה
אוכלוסיית עין אל-ביידה בשנת 1961 מנתה כ-573 נפשות.

במפקד של הלשכה הפלסטינית המרכזית לסטטיסטיקה (PCBS), בשנת 1997, נמנו 791 תושבים בכפר. 

בשנת 2006 מנתה אוכלוסיית עין אל-ביידה כ-1,048 תושבים. משפחת פוקהא מהווה כ-80% מתושבי הכפר ואילו משפחת דראע'מה מהווה כ-20%.

## אדמה, חקלאות ומים
תחום השיפוט הכולל של הכפר הוא 15,000 דונם, המהווים 3% מאדמות נפת טובאס. השטח הבנוי בכפר מהווה 480 דונם ואילו 8,500 דונם הם אדמות חקלאיות או מעובדות.

אקלים הכפר מאופיין בקיץ חם ויבש וחורף קר ויבש. ממוצע המשקעים השנתי הוא 275 מילימטרים. הטמפרטורה השנתית הממוצעת היא 21–22 מעלות צלזיוס ושיעור הלחות הממוצע הוא 55%.

גדר הפרדה נפרסה סביב הכפר, באורך של כ-8 ק"מ. הכפר סגור משלושה כיוונים ויש הגבלות גישה של התושבים לאדמותיהם ולשדות המרעה שלהם.

## תשתיות

• **מים**: הכפר עין אל-ביידה מחובר לרשת המים של הרש"פ משנת 1985.

ממוזער|בית ספר בעין אל-בידה

• **חשמל**: חברת החשמל הישראלית מספקת חשמל לכפר מאז שנת 1991.

• **ביוב**: הכפר אינו מחובר לרשת הביוב. לכל משק בית יש בור ספיגה (אחד ממקורות הזיהום העיקריים למי התהום).

• **מועצת הכפר**: בשנת 1996 הוקמה מועצה לשם ניהול ענייני הכפר. במועצה שבעה חברים, הנבחרים אחת לארבע שנים.

## קישורים חיצוניים

## הערות שוליים

קטגוריה:נפת טובאס
מאזדה CX-30

**מאזדה CX-30** (באנגלית: **Mazda CX-30**) היא קרוסאובר בעלת חמישה מקומות שמיוצרת על ידי מאזדה משנת 2019. היא הוצגה בשנת 2019 והגיעה לישראל בשנת 2019.

## מפרט טכני
ה-CX-30 כוללת מנוע בנזין I4 צילינדרים בנפח 2.0 ליטרים המספק כ-165 כוחות סוס ב-6,000 סיבובים לדקה. תיבת הילוכים אוטומטית בעלת שישה הילוכים. המכונית מאיצה מ-0 ל-100 קילומטרים לשעה בתוך 9.7 שניות ומגיעה למהירות מרבית של 196 קילומטרים לשעה.

בשנת 2020 הציגה מאזדה מנוע שונה המיועד לאמריקה. המנוע הוא מנוע טורבו בנזין בנפח 2.5 ליטרים המספק כ-230 כוחות סוס.

## מכירות בישראל
נתוני מכירות בישראל על פי נתוני קארזון:

## גלריה

קובץ:Mazda CX-30 XD L Package 4WD (3DA-DM8P) front.jpg|מבט לקדימה
קובץ:2020 Mazda CX-30 2.0 SkyActiv-G 2WD 32.jpg|מבט לאחור
קובץ:2020 Mazda CX-30 2.0 SkyActiv-G 2WD 02.jpg|מבט למנוע
קובץ:2020 Mazda CX-30 2.0S (Cockpit).jpg|מבט לפנים הרכב


## קישורים חיצוניים

* 

## הערות שוליים

CX-30
קטגוריה:קרוסאובר
קטגוריה:דגמי מכוניות שהושקו ב-2019
קטגוריה:כלי רכב יפניים
קטגוריה:כלי רכב המיוצרים במקסיקו
קטגוריה:כלי רכב המיוצרים בסין
קטגוריה:כלי רכב המיוצרים בתאילנד
קים הוגן

**קים הוגן** (בנורווגית: **Kim Haugen**; נולד ב-24 בספטמבר 1958) הוא שחקן נורווגי.

## ביוגרפיה
הוגן נולד באוסלו כבנם של זוג השחקנים פר תיאודור האוגן וסיסל סלג.

ב-1982 ביצע את הופעתו הראשונה בתיאטרון ב-"Den Nationale Scene" , תיאטרון בברגן, ב-1985 החל לשחק בתיאטרון הלאומי של נורווגיה .

הוא שיחק במספר סדרות של NRK, ארגון השידור הציבור הנורווגי. ב-1986 שיחק בסרט הטלוויזיה "En måned på landet" המבוסס על מחזה מאת איוואן טורגנייב.

ב-1990 שיחק בסרט "Herman"  שהיה הנציג הנורווגי לפרס אוסקר לסרט הזר הטוב ביותר, בשנה זו גם שיחק את הצייר כריסטיאן סקרדסוויג בסרט השוודי "Jag skall bli Sveriges Rembrandt eller dö!".

ב-1992 ביצע את תפקיד המלט בתיאטרון "Oslo Nye Teater" .

ב-1999 ביצע תפקיד קטן בסרט המבוסס על הספר עולמה של סופי. ב-2012 שיחק בסרט "אל תוך הלבן" העוסק בנורווגיה בזמן מלחמת העולם השנייה.

כמדבב ביצע את דמותו של הכלב פונגו בדיבוב הנורווגי של "על כלבים וגנבים", את המספר ב"סוד הממלכה הקסומה" ואת אוטיס בסרט "מכוניות 2".

## חיים אישיים
הוגן נשוי למגישת הטלוויזיה נדיה הסאנאוי והם הורים שלושה ילדים.

## קישורים חיצוניים

* 

## הערות שוליים

קטגוריה:שחקני קולנוע וטלוויזיה נורווגים
קטגוריה:שחקני תיאטרון נורווגים
קטגוריה:מדבבים נורווגים
קטגוריה:נורווגים שנולדו ב-1958
זוג מנצח VIP עונה 1

**זוג מנצח VIP עונה 1** היא העונה הראשונה של תוכנית המציאות הישראלית "זוג מנצח VIP". העונה שודרה מ-25 בפברואר עד 9 באפריל 2014 בערוץ 10. את העונה הנחה איתי תורג'מן. בעונה זאת הזוג המנצח הוא ג'קי וישראל אזולאי.

## על העונה
עונה זאת היא העונה הראשונה של התוכנית "זוג מנצח VIP". בעונה זאת השתתפו 8 זוגות והיא נמשכה במשך 6 שבועות. איתי תורג'מן הנחה את העונה הראשונה.

## הזוגות המשתתפים

## התרחשויות בולטות
* לאורך העונה, התקיים סכסוך בין ג'ניפר סנוקל לבין דנה רון.
* מכיוון שבשבוע ה-2 הועמדו להדחה שלושה זוגות, כל זוג הצביע לשני זוגות שהיה רוצה להשאיר בתוכנית.
* הזוגות שהפסידו במשימת הנשים בשבוע ה-3 היו צריכים להיות אזוקים אחד לשני למשך 48 שעות. מכיוון שדנה וג'ניפר לא ביצעו את המשימה, אז עופר היה אזוק לדנה ויריב היה אזוק לג'ניפר.
* המנצחים במשימה הזוגית בשבוע ה-4 קיבלו פרס ונסעו למלון ללילה. מיכל וג'פרי ניצחו וניתנה להם האפשרות לבחור עוד זוג שיבוא איתם. הם בחרו בג'קי וישראל.
* לאחר שמיכל וג'פרי הודחו בשבוע ה-5, ג'פרי הציע נישואים למיכל.

## טבלת השקעות

; מקרא צבעים

## טבלת הצבעות

## מדרוג

## ביקורות
לילך וולך מאתר "וואלה תרבות" כתבה ביקורת שלילית במיוחד כלפי התוכנית וכתבה: "זוג מנצח VIP היא בדיוק המגעיל ומעולה היא שילוב מעורר פלצות של האח הגדול, פאנק'ד, ג'קאס, הישרדות והמירוץ למיליון, והיא לוקחת את המשפיל ביותר מכולם. מאחר שרוב המתמודדים ממילא מעוררים חלחלה, יש כאילו איזה צדק פואטי בזה, אבל ממילא כשהם נגררים לחרא הם מושכים את הצופה איתם"

חגית גינזבורג מאתר "הארץ" נתנה גם לתוכנית ביקורות שליליות וכתבה: "זוג מנצח VIP נעשתה בחסות אותה נוסחת ריאליטי לעוסה ומשומשת לעייפה: תחרויות מביכות ששולפות את המתמודדים מאזור הנוחות שלהם, ומציבות אותם בסיטואציות בלתי נוחות בעליל. התוצאה משעממת ושחוקה למדי"

## קישורים חיצוניים
* 

## הערות שוליים

קטגוריה:עונות זוג מנצח VIP
זוג מנצח VIP עונה 2

**זוג מנצח VIP עונה 2** היא העונה השנייה של תוכנית המציאות הישראלית "זוג מנצח VIP". העונה שודרה מ-23 ביולי עד 14 בספטמבר 2017 בערוץ 10. את העונה הנחה איתי תורג'מן. בעונה זאת הזוג המנצח הוא דנית גרינברג ואליאב אוזן.

## על העונה
עונה זאת היא העונה השנייה של התוכנית "זוג מנצח VIP". בינואר 2017 פורסם שהתוכנית צפויה לחזור לאוויר לאחר 3 שנים מסיום העונה הראשונה. התוכנית חזרה לאוויר למרות תוכנית הקיצוצים בערוץ 10 בשנת 2014, שבמסגרתה החליט הערוץ לוותר על הפקת תוכניות מציאות.

לעומת העונה הקודמת בה השתתפו 8 זוגות, בעונה זאת השתתפו רק 6 זוגות. בנוסף לא נערכו הדחות אלא טקסי "תספורת" בהם בוחרים למי לקחת כסף מהקופה.

איתי תורג'מן המשיך בהנחיית התוכנית לאחר שהנחה את העונה הראשונה.

## הזוגות המשתתפים

## טבלת השקעות
;מקרא צבעים

## טבלת הצבעות

## מדרוג

## קישורים חיצוניים
* 

## הערות שוליים

קטגוריה:עונות זוג מנצח VIP
לוניה

**לוניה** (בהונגרית: **Lónya**) הוא כפר במחוז סבולץ'-סטמאר-ברג שבצפון מזרח הונגריה.

## יהודי לוניה
יהודים חיו בלוניה בתקופות זמן שונות ובמקום קיים בית קברות יהודי ישן. הקהילה פעלה עד לגירושם והירצחם בשואה.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:קהילות יהודיות שהושמדו בשואה
זוג מנצח VIP עונה 3

**זוג מנצח VIP עונה 3** היא העונה השלישית של תוכנית המציאות הישראלית "זוג מנצח VIP". העונה שודרה מ-29 במרץ עד 21 ביוני 2021 ברשת 13. את העונה מנחים איתי תורג'מן ואנה ארונוב. הזוג המנצח בעונה זאת הוא אדל בספלוב ומצליח עבד.

## על העונה
עונה זאת היא העונה השלישית של התוכנית "זוג מנצח VIP". בדצמבר 2019 פורסם שערוץ 13 ישדר עונה נוספת של התוכנית. לעומת עונות קודמות, צילומי התוכנית היו בווילה בברזיל עד להתפשטות נגיף הקורונה. הצילומים החלו ב-3 במרץ 2020. בעקבות נגיף הקורונה צילומי התוכנית בברזיל הופסקו, וכלל המשתתפים חזרו לארץ. במהלך יולי 2020, המשיכו אותם בווילה בישראל. לעומת העונה הקודמת בה השתתפו שישה זוגות, בעונה זאת השתתפו שמונה זוגות.

העונה השלישית היא הראשונה שמשודרת בערוץ 13 לאחר מיזוג רשת וערוץ עשר.

בעונה זאת הצטרפה אנה ארונוב להנחיית התוכנית לצד איתי תורג'מן, שמנחה את התוכנית מעונתה הראשונה.

## הזוגות המשתתפים

## טבלת השקעות

; מקרא צבעים

}
|-
!
|
|
|
|
|
|
|
|-
! colspan="2" |הדחה
| bgcolor="#fa8072" |**טל ורועי**
| bgcolor="#fa8072" |**בן וטיילור**
| style="background:#FA8072" |**מני ופרלה** חזרו בגלגל ההצלה
| style="background:#FFCCCC" |**אביבה ויחיאל**ניצלו מהדחה
| style="background:#FA8072" |**מיכאל ושירן**
| style="background:#ffccff " |**אביבה ויחיאל**
| style="background:#FA8072" |**מני ופרלה**
|}

## טבלת הצבעות

## מדרוג

## קישורים חיצוניים
* 

## הערות שוליים

קטגוריה:עונות זוג מנצח VIP
אורות האמונה

**אורות האמונה** הוא ספר מכתבי הראי"ה קוק, העוסק ביסודות האמונה הישראלית. החיבור נערך בידי הרב משה גורביץ, מתלמידי הרב קוק והרב הנזיר, והוא נדפס לראשונה בשנת ה'תשמ"ה (1985).

## רקע והוצאה לאור
הספר נערך בידי הרב משה גורביץ (הישראלי) (ה'תר"ס~ – כ' טבת ה'תשמ"ד), יליד פולין, חניך ישיבת סלבודקה ומראשוני תלמידי ישיבת מרכז הרב, מעוזרי רבו הרב דוד כהן ("הרב הנזיר") בעריכת אורות הקודש. לאחר מכן שימש ברבנות בברוקלין וכר"מ בישיבות שונות, ביניהן ישיבת תורה ודעת וישיבת יעקב יוסף, והיה ממקורבי הרב יצחק הוטנר.

החיבור נערך בחיי הראי"ה, מתוך שמונה קבצים שהיו באותה עת תחת ידי הרב הנזיר, ותבנית עריכתו הראשונית עמדה לנגד עיני הרב קוק. כן עברו על הספר הרב הנזיר, הרב יעקב משה חרל"פ והרצי"ה קוק. בשנת ה'תש"ו (1946) פנה הרב גורביץ היושב בארצות הברית אל הרצי"ה קוק, וביקש להוציא את הספר לאור. הרצי"ה סירב תוך שהוא מנמק: 

לצד זאת, מספר שנים לאחר מכן שיבח הרצי"ה את מלאכת העריכה. כתב היד של הספר היה בידי חוג רבני מרכז הרב, ונדפס לראשונה בברוקלין ובירושלים בשנת ה'תשמ"ה, כשנה לאחר פטירת העורך הרב גורביץ. המהדורה הראשונה של הספר נחשבת לבלתי-מוגהת, ומהדורה שנייה מתוקנת יצאה לאור רק בשנת ה'תשנ"ח, על פי כתב ידו המקורי של הראי"ה ובסיועו של הרב זאב נוימן. למהדורה זו נלוו מפתחות לסעיפים שנדפסו בספרים אחרים, והצעות הגהה שונות.

## תוכן
בראש הספר נדפסו "מילים אחדות מאת המו"ל" הרב נפתלי לנגזם, חתנו של הרב גורביץ, וכן מאמר קצר מאת העורך: "הרהורים על שירת הרב קוק". בחתימת הספר הובאו ארבעה מכתבים מאת הרצי"ה והרב הנזיר אל הרב גורביץ, וכן תמלול שערך הרב גורביץ משיחותיו של הראי"ה, כפי ששמעם בסעודה שלישית בישיבת מרכז הרב בשנת ה'תרפ"ו.

הספר כולל שמונה חלקים: פתיחה כללית; התעלות העולם – צל האורה (יתרון האור מן החושך): אליליות, מינות וכפירה; חופש המחשבה והאמונה (חופש דעות); מהות האמונה; האמונה והמדע; האמונה הטבעית (או: הכללית); המצווה והאמונה; אמונה חיה (או: האמונה הגדולה). בסך הכל כולל הספר 168 פרקים.

כל פרקי הספר קובצו מתוך כתב היד של שמונה קבצים. לאורך שנים היווה החיבור מעין השלמה לכרכי אורות הקודש, ולצד ערפלי טוהר היה מראשוני החיבורים שפרסמו פרקים מתוך מחברות שמונה קבצים שהיו באותה עת בכתב יד ולא נחשפו בפני הציבור.

## מהדורות
* **אורות האמונה** – ירושלים תשמ"ה
* **אורות האמונה** – מהדורה מתוקנת ומוגהת, הוצאת מאלף ועד תו, ירושלים תשנ"ח, תשס"ב

## לקריאה נוספת
* הרב אברהם קוסמן, 'השלמות ותיקונים לספר אורות האמונה', **[[ניצני ארץ]]** ח, אדר ה'תשנ"ב, עמ' 268–270

## הערות שוליים

קטגוריה:ספרי 1985
קינג קלאודיוס

**קינג קלאודיוס** (מאנגלית: **King Claudius**; בתרגום מילולי לעברית: **המלך קלאודיוס**) הוא דמות בדיונית, פרי הגותו של המחזאי ויליאם שייקספיר המופיעה בתפקיד האנטגוניסט במחזה המלט. קלאודיוס הוא דודו של גיבור המחזה המלט, בעלה השני של גרטרוד. קלאודיוס זכה בכס המלוכה של דנמרק לאחר שרצח את אחיו, ששמו גם כן המלט, באמצעות רעל ואז התחתן עם אלמנתו, מה שהפך אותו לאביו המאמץ של אחיינו.

דמותו של קלאודיוס היא תפקיד מפתח במחזה, שכן הוא הגורם המרכזי לעלילה. המחזה עוקב אחר לבטיו של המלט אחרי שרוחו של אביו, אחיו של קלאודיוס, מתגלה לפניו ומגלה לו שקלאודיוס רצח אותו ועל המלט לנקום את מותו. אף על פי שזמן ההופעה שלו במחזה קצוב, קלאודיוס הוא הגורם המניע מאחורי ההחלטות או אי-ההחלטות שמפעיל המלט אשר בסופו של דבר מובילות לאירועים שמקיימים את המחזה עצמו.

במרוצת השנים היווה קלאודיוס השראה לדמויות רבות בספרות ובקולנוע. דמותו של מיראז מהספר נרניה מאת ק.ס. לואיס מבוססת בחלקה על קלאודיוס. כך גם דמותו של קליי מורו המגולם בידיי רון פרלמן שמופיע בסדרת הטלוויזיה ילדי האנרכיה, הנשענת במידה רבה על המבנה העלילתי הכללי של המלט. בסרט הפולחן מבית חברת וולט דיסני, "מלך האריות", מבוסס דמות הנבל, סקאר, על קלאודיוס, כאשר שתי הדמויות חולקות מכנה משותף בכך שהגיעו לכס המלוכה תוך רציחת אחיהם.

## לקריאה נוספת
* ויליאם שייקספיר, *The Brief Reign and Death of King Claudius, a Play Within the Text of Shakespeare's Hamlet*, בריטניה 2014. (לגרסה אינטרנטית)

## הערות שוליים

קטגוריה:דמויות ביצירות שייקספיר
קטגוריה:רוצחים בדיוניים
Astronaut in the Ocean

"**Astronaut in the Ocean**" הוא שיר של הראפר האוסטרלי מאסקד וולף. השיר יצא במקור ביוני 2019, ולאחר מכן יצא מחדש על ידי אלקטרה רקורדס ב-6 בינואר 2021. בעקבות צאתו מחדש, השיר זכה להצלחה רבה במצעדים במדינות רבות, והגיע לעשירייה הפותחת בישראל, אוסטרליה, קנדה, פינלנד, גרמניה, נורווגיה, שווייץ ומדינות אירופאיות אחרות, וב-40 הראשונים במדינות אחרות רבות בהן אירלנד, הממלכה המאוחדת וארצות הברית.

## רקע
השיר יצא במקור באמצעות הלייבל העצמאי טימוורק רקורדס ב-7 ביוני 2019, ובתחילה זכה להצלחה מינורית באוסטרליה, אך גם הפך לסינגל הפופולרי ביותר של מאסקד וולף באותה התקופה. עם זאת, בסוף 2020, השיר החל לתפוס יותר תשומת לב ברשתות החברתיות והיה בשימוש במגוון קליפים בפלטפורמת טיקטוק. כדי להניע עוד יותר את השיר, מאסקד וולף הוחתם על ידי אלקטרה רקורדס בתחילת 2021, תוך שהשיר יצא לאור מחדש ב-6 בינואר 2021. עד אז, השיר הגיע למעל ל-32 מיליון השמעות בספוטיפיי וצבר בהתמדה יותר כוח באמצעות המדיה החברתית וקליפים בטיקטוק. בפברואר 2021 הגיע השיר ל-100 מיליון השמעות בספוטיפיי והפך לשיר המושמע ביותר של טימוורק רקורדס. השיר נכלל גם בפלייליסט "The Shazam Predictions" שהורכב על ידי שזאם ואפל מיוזיק. על מילות השיר חשף הראפר: "'Astronaut in the Ocean' נוגע בדיכאון נפשי, איך הייתי תקוע במקום של חרדה והרגשה נמוכה". במהלך השיר, הראפר מספק תובנה למצבו הנפשי.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 2019
קטגוריה:סינגלים מ-2019
קטגוריה:סינגלים מ-2021
קטגוריה:שירים באנגלית
קטגוריה:שירי היפ הופ
קטגוריה:שירים על אוקיינוסים וימים
קטגוריה:שירים על דכדוך
קטגוריה:סינגלים שהגיעו למקום הראשון ברומניה
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:שירי זהב בממלכה המאוחדת
קטגוריה:שירי פלטינה כפולה באוסטרליה
קטגוריה:סינגלים בהוצאת אלקטרה רקורדס
סקוט קורץ

**סקוט ר. קורץ** (באנגלית: **Scott R. Kurtz**; נולד ב-15 במרץ 1971) הוא קומיקסאי רשת אמריקאי. הוא מוכר בזכות יצירת רצועת הקומיקס המקוון היומי PvP. קורץ הוא בין הקומיקסאים המקצועיים הראשונים שלמעשה התפרנסו מהוובקומיקס שלהם.

## קריירה
קורץ נולד למשק בית קתולי בווטסנוויל, קליפורניה. הוא למד באוניברסיטת צפון טקסס, שם יצר ופרסם קומיקס "Captain Amazing" מדי יום בעיתון הסטודנטים צפון טקסס דיילי. הקומיקס רץ במשך ארבעה סמסטרים. עבודותיו הראשונות באינטרנט היו Tales from the Tavern, Wedlock, ו-Samwise אותן החל בשנת 1998. קורץ גם כתב יחד עם אהרון ויליאמס את הקומיקס "Truth, Justin and the American way".

הוא השיק את PvP ב-4 במאי 1998 עבור חברת גיימינג. ביוני 1999, קורץ עיצב מחדש את הרצועה והשיק אותה מחדש. לגרסה המקוונת יש קהל של כ-150,000 קוראים. בחודש מרץ 2000, הוא השיק גרסה מודפסת בתור קומיקס דו-חודשי עבור Dork Storm Press. לאחר שפרסם את הגרסה המודפסת של PvP במשך שמונה שנים באמצעות אימג' קומיקס, הוא החל לפרסם את הקומיקס בעצמו, וציין כי הדבר נבע מירידה טבעית בקהל הקוראים של הגרסה המודפסת והגדלתה של הגרסה המקוונת. חברת ההוצאה לאור העצמית שלו, "Toonhound Studios LLC", היא ישות בטקסס עם פעילות בסיאטל.

קורץ יצר ספין-אוף ובקומיקס של PvP בשנת 2013, שכותרתו Table Titans. הוא גם כתב את "The Trenches" יחד עם ג'רי הולקינס ומייק קרחוליק. "The Trenches" היה קומיקס על העבודה בתעשיית משחקי הווידאו שנמשכה בין השנים 2011–2016.

קורץ גילם את דמות של לוחם גמד Binwin Bronzebottom ב-"Acquisitions Incorporated", פודקאסט ומופע חי הקשור למבוכים ודרקונים. בשנת 2013, קורץ שיתף פעולה עם קריס שטראוב כדי לכתוב ולהפיק סדרת אנימציה עבור ShiftyLook המבוססת על משחק הווידאו "Mappy", שכותרתו "Mappy: The Beat", כשקורץ גם גילם בקולו כמה מהדמויות.

קורץ התגורר בקנמור, וושינגטון עד שעבר לסיאטל, שם עבד ממשרדי פני ארקייד במשך יותר משנה. כעת הוא עובד מהבית.

## מועמדויות ופרסים
* 2005: מועמד, פרס אייזנר, הסופר / האמן הטוב ביותר – הומור – אימג' קומיקס, PvP
* 2005: פרס איגל, קומיקס בחירת הקהל מבוסס אינטרנט – PvP
* 2006: פרס אייזנר, הקומיקס הדיגיטלי הטוב ביותר – PvP
* 2010: פרס הארווי, יצירת הקומיקס המקוונת הטובה ביותר – PvP

## קישורים חיצוניים
*  

* סקוט קורץ, באתר למביק

## הערות שוליים

קטגוריה:קומיקסאים אמריקאים
קטגוריה:בלוגרים אמריקאים
קטגוריה:אמריקאים שנולדו ב-1971
גדר גבול

[שמאל|ממוזער|230x230 פיקסלים|[גדר ההפרדה בין ארצות הברית למקסיקו בקליפורניה]]
[ממוזער|230x230 פיקסלים|[גדר ההפרדה]]
[ממוזער|[חומת ברלין, 1988.]]
**גדר גבול** או **גדר הפרדה** או **חומת הפרדה** הוא מחסום הפרדה העובר לאורך גבול בינלאומי או בסמוך לו. מחסומים וגדרות אלו נבנים בדרך כלל בשביל לעזור לביקורת הגבולות , במענה ראשוני במקרה הפרת ריבונות על ידי פלישה, בריסון הסתננות, סחר בבני אדם והברחות בלתי חוקיות. מספר גדרי גבול כאלו בנויים מטעמי הגנה או ביטחון. במקרים של גבול שנוי במחלוקת או לא ברור, הקמת גדר גבול יכול לשמש דה פקטו, באופן חד-צדדי, תביעה טריטוריאלית, שיכולה להחליף את תיחום הגבולות  הפורמלי. גדר גבול אינו מציין בדרך כלל את מיקום הגבול בפועל, והוא נבנה בדרך כלל באופן חד-צדדי על ידי מדינה אחת, ללא הסכמה או שיתוף פעולה של המדינה האחרת.

דוגמאות לגדרות גבול כוללות את החומה הסינית העתיקה, חומת ברלין וגדר ההפרדה. בניית גדרות הגבול גדלה בתחילת המאה ה-21, והם משמשים כמחצית מכל גדרות הגבול שנבנו מאז סיום מלחמת העולם השנייה ב-1945.

## ראו גם
* גבול ארצות הברית–קנדה
* אזור מפורז
* חומה
* חומת טראמפ

## קישורים חיצוניים


* 
* 
* 
* 
* 


## הערות שוליים

קטגוריה:גאוגרפיה פוליטית
קטגוריה:נדידת בני אדם
קטגוריה:גבולות
קטגוריה:מכשול מעבר גבול
קטגוריה:יחסים בין-לאומיים
קטגוריה:ביצורים
קטגוריה:מחסומי הפרדה
מצר אנטארקטיק

**מצר אנטארקטיק** (באנגלית: **Antarctic Sound**; בדנית: **Antarctic Sund**) הוא מצר ים או פיורד, באזור ארץ המלך כריסטיאן העשירי, שבצפון-מזרח גרינלנד. המצר הוא חלק מאזור הפארק הלאומי צפון מזרח גרינלנד.

## גאוגרפיה
מצר הים הוא למעשה פיורד שכיוונו מצפון-מערב לדרום-מזרח בין החוף הדרומי של פיורד קייזר פרנץ יוזף שמצפון, לבין ראשון של פיורד המלך אוסקר שמדרום.

רוחבו המינימלי של המצר - 3 קילומטרים.

המצר האנטארקטי מפריד בין החוף הצפון-מזרחי של ארץ זיס (חלק מגרינלנד), לבין החוף הדרום-מערבי של האי יימר.

האי רות' ממוקם מדרום מערב לפתחו של המצר.

## היסטוריה
### גילוי ומיפוי המצר
שמאל|ממוזער|250px| הספינה אנטארקטיקה, שעל שמה נקרא המצר.

אלפרד גבריאל נאת'ורסט גילה את המצר בשנת 1899, בעת שהפליג על ספינתו ה-"אנטארקטיק", במסגרת המשלחת השוודית שיצאה לחפש את השורדים של משלחת הכדורים הפורחים הארקטית של ס. א. אנדרי, משנת 1897.

נאת'ורסט היה הראשונה שמיפה את המצר.

### מקור השם

שמו של המצר ניתן לו על אלפרד גבריאל נאת'ורסט.

נאת'ורסט קרא למצר על שם ספינתו.

## לקריאה נוספת

• ARTHUR B. CLEAVES ; ERNEST F. FOX, **[https://pubs.geoscienceworld.org/gsa/gsabulletin/article-abstract/46/3/463/3441/Geology-of-the-West-End-of-Ymer-Island-East?redirectedFrom=fulltext Geology of the West End of Ymer Island, East Greenland]**, GSA Bulletin (1935) 46 (3): 463–488. https://doi.org/10.1130/GSAB-46-463 

## קישורים חיצוניים

* מפת אזור מצר אנטארקטיק
* 
* 

## הערות שוליים

אנטארקטיק
אנטארקטיק
המרכז הלאומי לזכויות לסביות

**המרכז הלאומי לזכויות לסביות** (באנגלית: **National Center for Lesbian Rights**; בראשי תיבות: **NCLR**), לשעבר **פרויקט זכויות לסביות** (באנגלית: ** Lesbian Rights Project**), הוא מוסד ללא כוונת רווח ומשרד עורכי דין אמריקאי, הדוגל במדיניות ציבורית הוגנת הנוגעת לזכויות להט"ב, מעניק סיוע משפטי חינם ללהט"בים, ומקיים אירועים חינוכיים קהילתיים בנושאים משפטיים להט"בים. בנוסף, הארגון מפעיל קו חם המספק מידע למתקשרים עם שאלות משפטיות הקשורות לנטייתם המינית או לזהותם המגדרית. מטה הארגון נמצא בסן פרנסיסקו, קליפורניה עם מטה משני בוושינגטון די. סי.. זהו הארגון היחיד בארצות הברית המוקדש לסוגיות משפטיות לסביות, והארגון הלסבי הלאומי הגדול ביותר מבחינת מספר חברים.

## קישורים חיצוניים

* 

## הערות שוליים

קטגוריה:ארצות הברית: ארגוני להט"ב
קטגוריה:זכויות להט"ב בארצות הברית
ISO/IEC 27017

**ISO/IEC 27017** הוא תקן העוסק באבטחת מידע וניהול סיכוני אבטחת מידע בסביבת מחשוב ענן.

שמו של התקן באנגלית: ISO/IEC 27017:2015 Information technology — Security techniques — Code of practice for information security controls based on ISO/IEC 27002 for cloud services.

התקן כולל הנחיות לבניית בקרות לשירותי ענן, המהוות אמצעי הנועד למנוע או להקטין את ההסתברות להתרחשות אירועי פגיעה באבטחת מידע באמצעות:
# הרחבת הנחיות יישום בקרות המופיעות בתקן ISO/IEC 27002 ורלוונטיות לסביבת שירותי ענן.
# הוספת הנחיות ליישום בקרות ייעודיות לשירותי ענן.
ההנחיות וההמלצות בתקן מתייחסות גם לספק שירותי ענן וגם ללקוח שירותי ענן.

## רקע
אבטחת המידע בסביבת מחשוב ענן מורכבת יותר מאבטחת מידע בארגון משום שאבטחת מידע בתוך ארגון היא בשליטת הארגון. השליטה באבטחת המידע בשירותי ענן, מתחלקת בין ספק שירותי הענן לבין הלקוח. נדרשת הגדרה של תחומי אחריות:
* לאילו נושאי אבטחה אחראי ספק שירותי הענן?
* לאילו נושאי אבטחה אחראי הלקוח?
* לאילו נושאי אבטחה יש אחריות משותפת?
לאחר הגדרת תחומי האחריות נדרשת הגדרת מנגנוני בקרה משותפים והדדיים.

גורמים נוספים ההופכים את אבטחת המידע במחשוב ענן למורכבת יותר הם:
* הלקוח והספק אינם בהכרח מאותה מדינה ועשויה להיות רגולציה שונה בין המדינות למשל בהקשר של נתונים בכלל ונתונים שנדרשת הגנת פרטיות עליהם בפרט.
* סביבת המחשוב של הלקוח משותפת באתר הספק ביחד עם סביבות עבודה של לקוחות אחרים. צריכה להיות הגנה מפני גישה לא מורשית של אנשים העובדים בארגונים אחרים לנתונים.

## מהות התקן
התקן כולל הנחיות מורחבות לסביבת הענן למימוש 37 Controls המופיעים בתקן ISO/IEC 27002. בנוסף לכך נכללות בתקן הנחיות למימוש שבעה Controls ספציפיים למחשוב ענן, שאינם מופיעים בתקן ISO/IEC 27002 כמפורט להלן:
* מי אחראי על מה בתחומים האפורים בין ספק שירותי הענן ולבין לקוח שירותי הענן.
* הסרה או החזרה של משאבים בענן לאחר סיום החוזה בין הספק ללקוח.
* אבטחה והפרדה בין סביבת הלקוח לביין סביבות אחרות בענן.
* קביעת תצורת מכונות וירטואליות
* פעולות מנהליות ופרוצדרות מנהליות הקשורות בסביבת הענן.
* ניטור פעילות הלקוח בענן
* סנכרון והתאמה בין הסביבה הווירטואלית לבין סביבת הרשת בענן.

## מבנה התקן
התקן כולל 18 סעיפים. מבנה התקן ISO/IEC 27017:2015 הוא כמפורט להלן:
# Scope טווח
# Normative References
# Terms and definitions מושגים והגדרות
# Overview סקירה כללית
# Information security policies מדיניות אבטחת מידע
# Organization of information security מבנה אבטחת מידע
# Human resource security אבטחת מידע של משאבים אנושיים
# Asset management ניהול נכסי מחשוב
# Access control בקרת גישה
# Cryptography הצפנה
# Physical and environmental security אבטחה פיזית וסביבתית
# Operations security אבטחה תפעולית
# Communications security אבטחת תקשורת נתונים
# System acquisition, development and maintenance פיתוח, תחזוקה ורכישה של מערכות
# Supplier relationships
# Information security incident management ניהול אירועי אבטחת מידע
# Information security aspects of business continuity management היבטי אבטחת מידע של המשכיות עסקית
# Compliance התאמה לרגולציה ולתקינה
מבנה התקן זהה למבנה התקן ISO/IEC 27018 וכמעט זהה למבנה התקן ISO/IEC 27002.

## ראו גם
* ISO/IEC 27018

## הערות שוליים

קטגוריה:תקני ISO/IEC
קטגוריה:תקנים באבטחת מידע